pythainlp/thai-wiki-dataset-v3 huggingface dataset:
อำเภอกลาง (เทศมณฑลแควอร์)

อำเภอกลางแห่งเทศมณฑลแควอร์ (بخش مرکزی شهرستان کوار) เป็นอำเภอในเทศมณฑลแควอร์ จังหวัดฟอร์ส ประเทศอิหร่าน จากสำมะโน พ.ศ. 2549 อำเภอนี้มีประชากร 72,423 คนใน 15,570 ครัวเรือน อำเภอนี้มีเมืองเพียงเมืองเดียวคือแควอร์ และมี 3 ตำบลคือ ตำบลแฟร์เมชคอน, ตำบลแควอร์ และตำบลแทซูจ
== อ้างอิง ==
เทศมณฑลแควอร์
อำเภอในจังหวัดฟอร์ส
เคาน์เตสซูซีแห่งโรเซินบอร์ก

เคาน์เตสซูซีแห่งโรเซินบอร์ก (Sussie av Rosenborg) ประสูติเมื่อวันที่ 20 กุมภาพันธ์ พ.ศ. 2493 เป็นสมาชิกพระองค์หนึ่งแห่งพระราชวงศ์เดนมาร์ก โดยเป็นพระชายาใน เคานต์อิงกอล์ฟแห่งโรเซินบอร์ก พระญาติชั้นที่ 1 ใน สมเด็จพระราชินีนาถมาร์เกรเธอที่ 2 แห่งเดนมาร์ก โดยทรงเสกสมรสกันเมื่อวันที่ 7 มีนาคม พ.ศ. 2541 โดยได้ดำรงบรรดาศักดิ์ เคาน์เตสแห่งโรเซินบอร์ก พระชายา ไม่มีพระบุตร ซึ่งก่อนที่พระองค์จะเสกสมรสเข้ามาในพระราชวงศ์แห่งเดนมาร์ก ทรงป็นทนายความในสำนักงานกฎหมายของพระองค์เองมาหลายปี
== อ้างอิง ==
Sussie Hjorhøy, lundskov.dk
Hvor stammer grevinde Sussie fra?, billedbladet.dk 
บุคคลที่เกิดในปี พ.ศ. 2493
เจ้าหญิงเดนมาร์ก
บุคคลที่ยังมีชีวิตอยู่
ราชวงศ์เดนมาร์ก
จีนไทเปในโอลิมปิกฤดูหนาว 2022

จีนไทเป จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติจีนไทเปเป็นตัวแทนจีนไทเปในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
== นักกีฬาที่เข้าร่วม ==
== สกีลงเขา ==
ผลการแข่งขันดังนี้ :
{|class="wikitable" border="1" style="font-size:90%"
|-
!rowspan=2|นักกีฬา
!rowspan=2|รายการ
!colspan=2|ฮีท
!colspan=2|รอบก่อนรองฯ
!colspan=2|รอบรองฯ
!colspan=2|ชิงชนะเลิศ
|-
!ผล
!อันดับ
!ผล
!อันดับ
!ผล
!อันดับ
!ผล
!อันดับ
|-align=center
|
|
|
|
|
|
|
|
|
|
|}
== ดูเพิ่ม ==
จีนไทเปในโอลิมปิก
รายชื่อผู้เชิญธงชาติจีนไทเปในโอลิมปิก
รายชื่อนักกีฬาจีนไทเปที่ได้รับเหรียญรางวัลโอลิมปิก
== อ้างอิง ==
== แหล่งข้อมูลอื่น ==
เว็บไซต์ทางการ
 
จีนไทเป
นักกีฬาโอลิมปิกทีมชาติจีนไทเป
ประเทศติมอร์-เลสเตในโอลิมปิกฤดูหนาว 2022

ประเทศติมอร์-เลสเต จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติติมอร์-เลสเตเป็นตัวแทนประเทศติมอร์-เลสเตในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
== นักกีฬาที่เข้าร่วม ==
== สกีลงเขา ==
ผลการแข่งขันดังนี้ :
{|class="wikitable" border="1" style="font-size:90%"
|-
!rowspan=2|นักกีฬา
!rowspan=2|รายการ
!colspan=2|ฮีท
!colspan=2|รอบก่อนรองฯ
!colspan=2|รอบรองฯ
!colspan=2|ชิงชนะเลิศ
|-
!ผล
!อันดับ
!ผล
!อันดับ
!ผล
!อันดับ
!ผล
!อันดับ
|-align=center
|
|
|
|
|
|
|
|
|
|
|}
== ดูเพิ่ม ==
ประเทศติมอร์-เลสเตในโอลิมปิก
รายชื่อผู้เชิญธงชาติติมอร์-เลสเตในโอลิมปิก
รายชื่อนักกีฬาติมอร์-เลสเตที่ได้รับเหรียญรางวัลโอลิมปิก
== อ้างอิง ==
== แหล่งข้อมูลอื่น ==
เว็บไซต์ทางการ
 
ติมอร์-เลสเต
นักกีฬาโอลิมปิกทีมชาติติมอร์-เลสเต
ประเทศอินเดียในโอลิมปิกฤดูหนาว 2022

ประเทศอินเดีย จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติอินเดียเป็นตัวแทนประเทศอินเดียในการส่งนักกีฬาเข้าร่วมแข่งขันทั้งหมดจำนวน 1 คน ใน 0 ชนิดกีฬา
== นักกีฬาที่เข้าร่วม ==
== สกีลงเขา ==
ผลการแข่งขันดังนี้ :
{|class="wikitable" border="1" style="font-size:90%"
|-
!rowspan=2|นักกีฬา
!rowspan=2|รายการ
!colspan=2|ฮีท
!colspan=2|รอบก่อนรองฯ
!colspan=2|รอบรองฯ
!colspan=2|ชิงชนะเลิศ
|-
!ผล
!อันดับ
!ผล
!อันดับ
!ผล
!อันดับ
!ผล
!อันดับ
|-align=center
|อารีฟ คาน
|สลาลอม
|
|
|
|
|
|
|
|
|}
== ดูเพิ่ม ==
ประเทศอินเดียในโอลิมปิก
รายชื่อผู้เชิญธงชาติอินเดียในโอลิมปิก
รายชื่อนักกีฬาอินเดียที่ได้รับเหรียญรางวัลโอลิมปิก
== อ้างอิง ==
== แหล่งข้อมูลอื่น ==
เว็บไซต์ทางการ
 
อินเดีย
นักกีฬาโอลิมปิกทีมชาติอินเดีย
ประเทศคีร์กีซสถานในโอลิมปิกฤดูหนาว 2022

ประเทศคีร์กีซสถาน จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติคีร์กีซสถานเป็นตัวแทนประเทศคีร์กีซสถานในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
== นักกีฬาที่เข้าร่วม ==
== สกีลงเขา ==
ผลการแข่งขันดังนี้ :
{|class="wikitable" border="1" style="font-size:90%"
|-
!rowspan=2|นักกีฬา
!rowspan=2|รายการ
!colspan=2|ฮีท
!colspan=2|รอบก่อนรองฯ
!colspan=2|รอบรองฯ
!colspan=2|ชิงชนะเลิศ
|-
!ผล
!อันดับ
!ผล
!อันดับ
!ผล
!อันดับ
!ผล
!อันดับ
|-align=center
|
|
|
|
|
|
|
|
|
|
|}
== ดูเพิ่ม ==
ประเทศคีร์กีซสถานในโอลิมปิก
รายชื่อผู้เชิญธงชาติคีร์กีซสถานในโอลิมปิก
รายชื่อนักกีฬาคีร์กีซสถานที่ได้รับเหรียญรางวัลโอลิมปิก
== อ้างอิง ==
== แหล่งข้อมูลอื่น ==
เว็บไซต์ทางการ
 
คีร์กีซสถาน
นักกีฬาโอลิมปิกทีมชาติคีร์กีซสถาน
พิปิน ราวัต

พลเอก พิปิน ลักษมัณ สิงห์ ราวัต (Bipin Laxman Singh Rawat, ; 16 มีนาคม 1958 – 8 ธันวาคม 2021) เป็นนายทหารประจำกองทัพอินเดีย เสนาธิการกลาโหม (CDS) คนแรกของอินเดีย เข้ารับตำแหน่งในปี 2020 ก่อนหน้านี้เขาเคยเป็นประธานคณะกรรมการเสนาธิการคนที่ 57 และคนสุดท้าย และประธานเสนาธิการทหารบก
ราวัตเสียชีวิตในวันที่ 8 ธันวาคม 2021 จากอุบัติเหตุเฮลิคอปเตอร์ Mi-17 ในรัฐทมิฬนาฑู
== อ้างอิง ==
ทหารชาวอินเดีย
บุคคลจากรัฐอุตตราขัณฑ์
เสียชีวิตจากอุบัติเหตุทางการบินในประเทศอินเดีย
กุนนูร

กุนนูร (குன்னூர், ) เป็นตลุกและเทศบาลในอำเภอนีลกิริ รัฐทมิฬนาฑู มีประชากร 45,494 คนตามสำมะโนปี 2011 ประชากรราว 28% และ 23% เป็นวรรณะกำหนดและชนเผ่ากำหนดตามลำดับ อัตราการรู้หนังสือเฉลี่ยอยู่ที่ 84.79% มีบ้านเรือน 12,384 หลังคาเรือน และประชากรที่ประกอบอาชีพจำนวน 17,421 คน
เมืองกุนนูรเป็นเมืองที่มีประชากรมาที่สุดอันดับสองบนเทือกเขานีลกิริ รองจากเมืองอูฏฏิ ที่ตั้งที่ว่าการอำเภอ ประชากรของกุนนูร 61.81% เป็นชาวฮินดู, 23.99% เป็นคริสต์ศาสนิกชน และ 13.01% เป็นมุสลิม
สถานที่ท่องเที่ยวสำคัญของกุนนูรคือสวนซิม (Sim's Park) สวนพฤกษศาสตร์ขนาด 12 เฮกตาร์ มีพันธุ์ไม้มากกว่า 1,000 สายพันธุ์ และมีส่วนที่จัดเป็นสวนแบบญี่ปุ่น จุดชมวิวจมูกโลมา ตั้งอยู่ราว 10&nbsp;กิโลเมตรจากกุนนูร เป็นจุดชมวิวที่เห็นทิวเทือกเขานีลกิริกับน้ำตกคัตเตอรีน, จุดชมวิวหินลัมบ์, ป้อมดรูกสมัยติปูสุลตาน และน้ำตกลอว์
==อ้างอิง==
==แหล่งข้อมูลอื่น==
Conoor
เมืองในรัฐทมิฬนาฑู
ซาร์โค

ซาร์โคดีไวซ์ (Sarco device) หรือ เพกาซอส (Pegasos) เป็นเครื่องการุณยฆาตประกอบด้วยแคปซูล (โลงศพ) พรินท์สามมิติ ที่สามารถถอดประกอบได้ ประกอบเข้าดับฐานซึ่งบรรจุถังไนโตรเจนเหลวเพื่อใช้ในการฆ่าตัวตายผ่านการขาดอากาศเหตุพิษแก๊สเฉื่อย ชื่อ "Sarco" มาจากสองพยางค์แรกของคำว่า "ซาร์โคฟากัส" (sarcophagus; โลงหิน) การนำแก๊สเฉื่อย ไนโตรเจน มาใช้ช่วยให้ผู้กระทำการฆ่าตัวตายไม่เกิดอาการตื่นกลัว, ไม่เกิดอาการหายใจไม่ออก และไม่เกิดความทรมานก่อนจะหมดสติ อาการกระเสือกกระสนก่อนหมดสติเหล่านี้เกิดขึ้นจากการตอบสนองต่อภาวะคาร์บอนไดออกไซด์สูง
ซาร์โคเป็นผลงานประดิษฐ์ของฟิลิป นิชเชในปี 2017 นิชเชกล่าวไว้ในปี 2021 ว่าขณะนี้กำลังดำเนินการยื่นเรื่องต่อทางการของสวิตเซอร์แลนด์เพื่อนำเครื่องนี้มาใช้โดยถูกกฎหมายต่อไป
==ประวัติ==
ซาร์โคเป็นส่วนต่อขยายให้กับการฆ่าตัวตายจากการขาดออกซิเจนโดยการใช้ถุงคลุมศีรษะ การการุณยฆาตโดยถุงคลุมศีรษะไม่ได้รับความนิยมเนื่องจากปัญหาเรื่องสุนทรียภาพขณะเสียชีวิตรวมถึงความรู้สึกกลัวที่แคบที่เกิดจากการคลุมถุง นิชเชเรียกความกลัวเหล่านี้ว่าเป็น "ปัจจัยถุง" โดยเครื่องซาร์โคที่เขาประดิษฐ์ขึ้นมีเป้าหมายหนึ่งเพื่อแก้ไขปัญหานี่
==กลไก==
ผู้ที่จะเข้าใช้งานเครื่องซาร์โคจะต้องผ่านการประเมินด้านสุขภาพจิตทางออนไลน์ก่อน หากผ่านแบบประเมิน ผู้เข้าใช้งานจะได้รับรหัสเข้าใช้เครื่องซาร์โคที่จะใช้งานได้ภายใน 24 ชั่วโมง
ผู้ใช้งานสามารถเลือกได้ว่าจะปิดม่านมืดหรือดูวิวจากในเครื่องซาร์โค ซึ่งแบบดูวิวนั้น เครื่องซาร์โคจะถูกนำไปตั้งในสถานที่เปิดหรือสถานที่ที่ผู้ใช้ต้องการเพื่อดูวิวไอ้ นิชเชยังเสริมอีกว่า "สถานที่ที่คุณเลือกจะตายเป็นหนึ่งในปัจจัยที่สำคัญที่สุดอย่างแน่นอน"
แคปซูลของซาร์โคจะลดระดับออกซิเจนลงอย่างรวดเร็ว ในขณะเดียวกันยังคงระดับคาร์บอนไดออกไซด์ในระดับต่ำเท่าเดิม เมื่อเครื่องเริ่มทำงาน ไนโตรเจนเหลวขนาด 4 ลิตรจะถูกปล่อยออกมาในแคปซูล ส่งผลให้ออกซิเจนลดต่ำลงถึง 5% ภายในหนึ่งนาที นิชเชระบุว่า "เมื่อผู้ใช้งานกดปุ่มเริ่มทำงาน แคปซูลจะค่อย ๆ เต็มไปด้วยไนโตรเจน ผู้ใช้งานจะเริ่มรู้สึกเวียนหัวนิดหน่อย ก่อนจะหมดสติอย่างรวดเร็วและเสียชีวิต"
==การออกแบบและผลิต==
เครื่องซาร์โคเป็นผลงานออกแบบร่วมโดยนิชเชกับ Alexander Bannink นักออกแบบอุตสาหกรรมชาวดัตช์
ซาร์โคเป็นเครื่องที่ได้จากการพรินท์สามมิติประกอบชิ้นส่วนกัน และสามารถปรับขนาดได้ในซอฟต์แวร์ออกแบบเพื่อให้ตรงกับความต้องการของลูกค้า นิชเชเคยกล่าวว่าการออกแบบนั้นมีเป้าหมายให้ออกมาคล้ายกับยานอวกาศ เพื่อให้ผู้ใช้เกิดความรู้สึกเหมือนกำลังเดินทางไปยัง "เบื้องหน้าอันเวิ้งว้าง" (great beyond)
นิชเชมีแผนที่จะปล่อยโมเดลในรูปโมเดลโอเพนซอร์สภายในปี 2019
==คำวิจารณ์==
มีการวิพากษ์วิจารณ์ว่าเครื่องซาร์โคเป็น "แค่ห้องรมแก๊สที่มีแต่คนอวย" (just a glorified gas chamber) รวมไปถึงบางส่วนที่กังวลว่าเครื่องนี้อาจมีส่วนสนับสนุนการฆ่าตัวตาย
== อ้างอิง ==
==แหล่งข้อมูลอื่น==
การุณยฆาต
การฆ่าตัวตาย
เหตุเฮลิคอปเตอร์มิล เอ็มไอ-17 ของกองทัพอินเดียตก พ.ศ. 2564

ในวันที่ 8 ธันวาคม 2021 เฮลิคอปเตอร์ขนส่ง มิล เอ็มไอ-17 วี 5 ของกองทัพอากาศอินเดียตกใกล้กับเมืองกุนนูร ระหว่างโกยัมบุตตูรกับเวลลิงตันกันโตนเมนต์ในรัฐทมิฬนาฑู หลังออกเดินทางจากสถานีกองทัพอากาศสุลูร ในบรรดาผู้เสียชีวิต 13 คนบนเครื่องมีเสนาธิการกลาโหม นายพลพิปิน ราวัต และภรรยา มธุลิกา ราวัต
==เหตุการณ์==
เมื่อเวลาราว 12:00 น. ตามเวลาท้องถิ่น เฮลิคอปเตอร์มิล เอ็มไอ-17 วี 5 ของกองทัพอากาศอินเดีย ออกเดินทางโดยมีผู้โดยสาร 10 คน และเจ้าหน้าที่บนเครื่อง 4 คน จากสถานีกองทัพอากาศสุลูร มุ่งหน้าวิทยาลัยเสนาธิการกลาโหม (DSSC) ในเมืองเวลลิงตัน รัฐทมิฬนาฑู วิงคอมมานเดอร์ พี. เอส. จาวหัน (P. S. Chauhan) เป็นผู้ควบคุมยาน และมีผู้ช่วยกัปตัน เค. สิงห์ (K. Singh), ทาส เอ. และ ประทีป เอ. (Das and Pradeep A.) เป็นเจ้าหน้าที่การบินบนเครื่อง โดยมีจุดมุ่งหมายเพื่อขนส่งนายพล นายพลพิปิน ราวัต และภรรยา มธุลิกา ราวัต ผู้จะเดินทางไปยัง DSSC เพื่อพบปะกับสมาชิกของวิมยาลัย
เมื่อเวลาราว 12:20 น. ตามเวลาท้องถิ่น อากาศยานตกบริเวณพื้นที่กัตเตรี-นันจัปปันจัตรัม (Katteri-Nanchappanchathram) ในเมืองกุนนูร อำเภอนิลคีรี รัฐทมิฬนาฑู ราว 10 กิโลเมตรก่อนถึงจุดหมายปลายทาง ศูนย์ควบคุมการบินขาดการติดต่อตั้งแต่เวลา 12:22 น. จึงมีคำสั่งให้ออกค้นหาในเวลา 12:25 น. กองทัพอากาศประกาศยืนยันว่านายพลราวัตโดยสารอยู่บนเครื่องลำที่เกิดเหตุในเวลา 13:53 น. ผ่านทางทวิตเตอร์
== การเสียชีวิต ==
กองทัพอากาศรายงานผู้เสียชีวิตรวม 13 คน รวมทั้งนายพลราวัตและภรรยา ร่างทั้งหมดได้รับการกู้ในเวลา 21:30 น. กรุณปกัปตัน วรุณ สิงห์ (Varun Singh) เจ้าหน้าที่จาก DSSC เป็นผู้รอดชีวิตคนเดียวจากเหตุการณ์ และถูกส่งตัวไปเข้ารับการผ่าตัดที่เมืองเวลลิงตันทันที
== อ้างอิง ==
อุบัติเหตุทางการบินในประเทศอินเดีย
กองทัพอากาศอินเดีย
ประเทศอินเดียในปี พ.ศ. 2564
รัฐทมิฬนาฑู
อุบัติเหตุที่เกิดขึ้นกับอากาศยานทางการทหาร
ครูว์ดรากอน เอนดิวแรนซ์

ครูว์ดรากอน เอนดิวแรนซ์ (ดรากอน C210) (Crew Dragon Endurance) เป็นยานอวกาศหนึ่งในตระกูลครูว์ดรากอนซึ่งผลิตโดยสเปซเอ็กซ์ ถูกสร้างขึ้นและดำเนินงานภายใต้คอมเมอร์เชียลครูว์โปรแกรมของนาซา ยานเอนดิวแรนซ์ถูกปล่อยเมื่อวันที่ 11 พฤศจิกายน 2021 พร้อมคณะลูกเรือไปยังสถานีอวกาศนานาชาติ ซึ่งเป็นส่วนหนึ่งของภารกิจสเปซเอ็กซ์ ครูว์-3 และได้กลายเป็นส่วนหนึ่งของคณะลูกเรือถาวรของสถานีอวกาศนานาชาติชุดที่ 66 (เอ็กซ์เพดิชัน 66)
== ประวัติ ==
ยานดรากอน C210 ถูกตั้งชื่อเมื่อวันที่ 7 ตุลาคม 2021 ว่า แอนดิวแรนซ์ Endurance หมายถึง ความอดทน นักบินอวกาศราชา ชารี กล่าวว่าชื่อนี้ถูกตั้งขึ้นเพื่อยกย่องทีมงานสเปซเอ็กซ์และนาซาที่ได้สร้างยานอวกาศขึ้นมาและฝึกนักบินอวกาศที่จะบินไปกับยาน ทีมงานเหล่านั้นอดทนผ่านเหตุการณ์โรคระบาด ชื่อนี้ยังตั้งเพื่อเป็นเกียรติแก่เรือสามเสากระโดง Endurance ที่ล่องโดยเออร์เนส แชคเคลตัน ไปยังทวีปแอนตาร์กติกาในการสำรวจทรานซ์แอตแลนติกของจักรวรรดิอังกฤษเมื่อปี 1915 แต่ได้ติดน้ำแข็งและจมลงก่อนที่จะไปถึงแอนตาร์กติกา
ยานเอนดิวแรนซ์ถูกปล่อยครั้งแรกเมื่อวันที่ 11 พฤศจิกายน 2021 (UTC) โดยติดไปกับจรวดฟัลคอน 9 บล็อก 5 ณ แท่นปล่อยจรวด LC-39A ในศูนย์อวกาศเคนเนดี รัฐฟลอริดา ภายในยานมีนักบินอวกาศ 4 คนได้แก่ ราชา ชารี, ทอมัส มาร์ชเบิร์น, เคย์ลา แบร์รอนจากนาซา และมัททีอัส เมาเรอร์จากองค์การอวกาศยุโรปเดินทางไปยังสถานีอวกาศนานาชาติเพื่อปฏิบัติภารกิจเป็นเวลา 6 เดือน
== เที่ยวบิน ==
== ภาพ ==
ไฟล์:Crew_Dragon_Endurance_at_the_ISS.jpg|ครูว์ดรากอน เอนดิวแรนซ์ ขณะเชื่อมต่อกับสถานีอวกาศนานาชาติจากภารกิจครูว์-3
ไฟล์:NASA’s SpaceX Crew-3 Splashdown (NHQ202205060008).jpg|ส่วนหัว เอนดิวแรนซ์ ที่กู้ขึ้นมาหลังการตกสู่มหาสมุทรแอตแลนติกหลังเสร็จสิ้นภารกิจครูว์-3
== อ้างอิง ==
== แหล่งข้อมูลอื่น ==
สเปซเอ็กซ์
ยานอวกาศที่มีมนุษย์ควบคุม
อันเดรอา อากิเลรา

อันเดรอา บิกโตเรีย อากิเลรา ปาเรเดส ( Andrea Victoria Aguilera Paredes; เกิดวันที่ 27 เมษายน พ.ศ. 2544) เป็นนางแบบและนางงามชาวเอกวาดอร์ ได้รับตำแหน่งมิสแกรนด์เอกวาดอร์ และเป็นตัวแทนประเทศเอกวาดอร์ ในการประกวดเวทีมิสแกรนด์อินเตอร์เนชันแนล 2021 ณ กรุงเทพมหานคร, ประเทศไทย และเธอได้คว้ารางวัลรองชนะเลิศอันดับ 1 เมื่อวันที่ 4 ธันวาคม 2564 และเธอได้รับการแต่งตั้งให้ดำรงตำแหน่ง มิสซูปราเนชันแนลเอกวาดอร์ 2023 และเป็นตัวแทนประเทศเอกวาดอร์ ในการประกวดเวทีมิสซูปราเนชันแนล 2023 ณ มาวอปอลสกา, ประเทศโปแลนด์ และเธอได้คว้ารางวัลชนะเลิศ เป็น มิสซูปราเนชันแนล 2023 เมื่อวันที่ 14 กรกฎาคม 2566
== ประวัติ ==
อันเดรอา เธอเกิดที่ประเทศเอกวาดอร์ เธอเป็นนางแบบและนางงามชาวเอกวาดอร์ กำลังศึกษาระดับปริญญาตรีทางด้านการแพทย์
== การประกวด ==
=== มิสแกรนด์เอกวาดอร์ 2021 ===
อันเดรอาได้เข้าร่วมการประกวดมิสแกรนด์เอกวาดอร์ 2021  และเธอก็สามารถเอาชนะสาวงามผู้เข้าประกวดทั้งหมด และคว้าตำแหน่งมิสแกรนด์เอกวาดอร์2021 ไปครองได้สำเร็จ และเธอจะเป็นตัวแทนของเอกวาดอร์ ในการประกวดมิสแกรนด์อินเตอร์เนชันแนล 2021 ในเดือนธันวาคม
=== มิสแกรนด์อินเตอร์เนชันแนล 2021 ===
อันเดรอา เป็นตัวแทนของเอกวาดอร์ในการเข้าร่วมการประกวดมิสแกรนด์อินเตอร์เนชันแนล 2021 ที่ประเทศไทย และเธอได้รับรางวัลรองชนะเลิศอันดับที่ 1
== อ้างอิง ==
== แหล่งข้อมูลอื่น ==
นางงาม
นางแบบ
ผู้ชนะการประกวดมิสซูปราเนชันแนล
ผู้เข้าประกวดมิสแกรนด์อินเตอร์เนชันแนล 2021
เจ้าหญิงไธราแห่งเดนมาร์ก (พ.ศ. 2396-2476)

เจ้าหญิงไธราแห่งเดนมาร์ก หรือ มกุฎราชกุมารีไธราแห่งฮันโนเฟอร์ (Her Royal Highness Princess Thyra of Denmark) ประสูติเมื่อวันที่ 29 กันยายน ค.ศ. 1853 เป็นพระราชธิดาใน พระเจ้าคริสเตียนที่ 9 แห่งเดนมาร์ก และ ลูอีเซอแห่งเฮ็สเซิน-คัสเซิล เป็นพระราชขนิษฐาใน สมเด็จพระเจ้าเฟรเดอริกที่ 8 แห่งเดนมาร์ก อเล็กซานดราแห่งเดนมาร์ก และ จักรพรรดินีมารีเยีย เฟโอโดรอฟนาแห่งรัสเซีย (ดักมาร์แห่งเดนมาร์ก) ส่งผลให้พระนางเป็นสมเด็จพระราชปิตุจฉา (อาหญิง) และ สมเด็จพระราชมาตุจฉา (น้าหญิง) ใน พระเจ้าคริสเตียนที่ 10 แห่งเดนมาร์ก สมเด็จพระราชาธิบดีโฮกุนที่ 7 แห่งนอร์เวย์ สมเด็จพระเจ้าจอร์จที่ 5 แห่งสหราชอาณาจักร และ จักรพรรดินิโคลัสที่ 2 แห่งรัสเซีย และเป็นพระอัยยิกา (ย่า) ของ สมเด็จพระราชินีฟรีแดรีกีแห่งกรีซ เป็นพระปัยยิกา (ยายทวด) ใน สมเด็จพระราชาธิบดีคอนสแตนตินที่ 2 แห่งกรีซ และ สมเด็จพระราชินีโซเฟียแห่งสเปน พระนางทรงเข้าพระราชพิธีอภิเษกสมรสกับ เจ้าชายเออร์เนสต์ ออกัสตัส มกุฎราชกุมารแห่งฮันโนเฟอร์ ดยุกที่ 3 แห่งคัมบาร์ลันด์และเทวิอ็อตเดล เมื่อวันที่ 21 - 22 ธันวาคม ค.ศ. 1878 รับพระราชทานพระราชอิสริยยศ เจ้าหญิงมกุฎราชกุมารีแห่งฮันโนเฟอร์ ดัชเชสแห่งคัมบาร์ลันด์และเทวิอ็อตเดล พระวรชายา มีพระบุตรคือ
เจ้าหญิงมารี ลูอีสแห่งฮันโนเฟอร์
เกออร์ค วิลเฮ็ล์ม รัชทายาทแห่งฮันโนเฟอร์
เจ้าหญิงอเล็กซานดราแห่งฮันโนเฟอร์ (พ.ศ. 2425-2506)
เจ้าหญิงโอลกา
เจ้าชายคริสเตียน
แอ็นสท์ เอากุสท์ ดยุกแห่งเบราน์ชไวค์
ภายหลังการสิ้นพระชนม์ของพระสวามีเมื่อวันที่ 14 พฤศจิกายน ค.ศ. 1923 พระนางก็ดำรงพระชนม์ชีพมาได้หลังจากนั้น 10 ปี พระนางก็สิ้นพระชนม์ลงเมื่อวันที่ 26 กุมภาพันธ์ ค.ศ. 1933 พระชนมายุได้ 79 ปี ณ กมุนเดิน ประเทศออสเตรีย
== อ้างอิง ==
Princess Thyra at the website of the Royal Danish Collection at Amalienborg Palace
บุคคลจากโคเปนเฮเกน
เจ้าหญิงเดนมาร์ก
ราชวงศ์กลึคส์บวร์ค
ราชวงศ์เยอรมัน
เจ้าหญิงเยอรมัน
มกุฎราชกุมารี
ราชวงศ์ฮันโนเฟอร์
อัครมหาเสนาบดี

อัครมหาเสนาบดี (Grand Chancellor) อาจหมายถึง
อัครมหาเสนาบดี (ประเทศจีน)
อัครมหาเสนาบดีเดนมาร์ก
อัครมหาเสนาบดีฝรั่งเศส
== ดูเพิ่ม ==
อัครเสนาบดี (Chancellor)
*
อัครเสนาบดี

อัครเสนาบดี (Chancellor) อาจหมายถึง
อัครเสนาบดีเยอรมนี
อัครเสนาบดีออสเตรีย
อัครเสนาบดีสวิตเซอร์แลนด์
== ดูเพิ่ม ==
อัครมหาเสนาบดี (Grand Chancellor)
 
หัวหน้ารัฐบาล
นิคมอุตสาหกรรมมาบตาพุด

นิคมอุตสาหกรรมมาบตาพุด (Map Ta Phut Industrial Estate) เป็นนิคมอุตสาหกรรมขนาดใหญ่ในเทศบาลเมืองมาบตาพุด จังหวัดระยอง ประเทศไทย ซึ่งเป็นส่วนหนึ่งของเขตเศรษฐกิจชายฝั่งทะเลภาคตะวันออกของประเทศไทย โดยเป็นนิคมอุตสาหกรรมที่ใหญ่ที่สุดของประเทศและเป็นศูนย์กลางอุตสาหกรรมปิโตรเคมีที่ใหญ่เป็นอันดับแปดของโลก นิคมอุตสาหกรรมนี้เปิดดำเนินการใน พ.ศ. 2533 และบริหารงานโดยการนิคมอุตสาหกรรมแห่งประเทศไทย ซึ่งเป็นรัฐวิสาหกิจในสังกัดกระทรวงอุตสาหกรรม
มาบตาพุดประกอบด้วยนิคมอุตสาหกรรม 5 แห่ง, ท่าเรือน้ำลึก 1 แห่ง และโรงงาน 151 แห่ง รวมถึงโรงงานปิโตรเคมี, โรงกลั่นน้ำมัน, โรงไฟฟ้าถ่านหิน ตลอดจนโรงงานผลิตเหล็กและเหล็กกล้า โดยมีพื้นที่ 166 ตารางกิโลเมตร อนึ่ง พื้นที่นี้มีชุมชนเกษตรกรรมและที่อยู่อาศัยประมาณ 30 แห่ง ซึ่งมีผู้อยู่อาศัยมากกว่า 49,000 คน
== ปัญหาสิ่งแวดล้อม ==
สถาบันทรัพยากรโลกระบุว่า "มาบตาพุดเป็นหนึ่งในพื้นที่ที่มีพิษร้ายแรงที่สุดในประเทศไทย โดยมีประวัติมลพิษทางอากาศและทางน้ำ, อุบัติเหตุทางอุตสาหกรรม, การทิ้งขยะอันตรายอย่างผิดกฎหมาย ตลอดจนผลกระทบต่อสุขภาพที่เกี่ยวข้องกับมลภาวะ เช่น มะเร็ง และพิการแต่กำเนิด”
ใน พ.ศ. 2550 ชุมชน 11 ชุมชนในเขตมาบตาพุดได้ยื่นฟ้องคณะกรรมการสิ่งแวดล้อมแห่งชาติ (สวล.) โดยกล่าวหาว่าคณะกรรมการกำหนดมาบตาพุดและบริเวณใกล้เคียงเป็นเขตควบคุมมลพิษอย่างไม่เหมาะสม องค์การชุมชนได้ยื่นฟ้องต่อคณะกรรมการสิ่งแวดล้อมแห่งชาติและกระทรวงอื่น ๆ ของไทยอีกแปดแห่ง คดีนี้บริหารจัดการโดยเครือข่ายประชาชนภาคตะวันออก โดยเน้นไปที่ความล้มเหลวในการปฏิบัติตามขั้นตอนที่กำหนด รวมถึงการประเมินผลกระทบด้านสิ่งแวดล้อมและสุขภาพ ก่อนที่จะออกใบอนุญาตให้แก่โครงการอุตสาหกรรมใหม่ 76 โครงการ กระทั่งใน พ.ศ. 2552 ศาลปกครองสูงสุดได้พิพากษาระงับการพัฒนาโครงการ 65 โครงการในนิคมฯ มูลค่าประมาณ 8 พันล้านดอลลาร์สหรัฐ เนื่องจากการประเมินผลกระทบด้านสุขภาพไม่เพียงพอ และอนุญาตให้ 11 โครงการดำเนินการต่อไป แต่แล้วในที่สุด 74 โครงการจาก 76 โครงการที่โต้แย้งได้รับอนุญาตให้ดำเนินการต่อ
เมื่อวันที่ 6 มีนาคม พ.ศ. 2543 เกิดแก๊สฟอสจีนรั่วที่โรงงานพลาสติกบริษัท ไทยโพลีคาร์บอเนต ทำให้คนงานเสียชีวิตสองคน และชาวบ้านเจ็บป่วยจำนวนมาก
เกิดเหตุระเบิดที่โรงงานของบริษัทในเครือกรุงเทพ ซินธิติกส์ เมื่อ พ.ศ. 2555 มีผู้เสียชีวิต 11 ราย บาดเจ็บอีก 129 ราย
หนึ่งวันหลังจากการระเบิดของบริษัทในเครือกรุงเทพ ซินธิติกส์ ได้เกิดการรั่วไหลของสารเคมีที่โรงงานอดิตยา เบอร์ล่า เคมีคัลส์ ซึ่งทำให้มีผู้เข้ารับการรักษาในโรงพยาบาล 138 คน
ปัจจุบันมาบตาพุดเป็นเขตควบคุมมลพิษตั้งแต่ พ.ศ. 2552
== อ้างอิง ==
== แหล่งข้อมูลอื่น ==
Map Ta Phut Industrial Estate website
ภูมิศาสตร์ของจังหวัดระยอง
มาบตาพุด
ปัญหาสิ่งแวดล้อมในประเทศไทย
เศรษฐกิจของจังหวัดระยอง
เทศบาลเมืองมาบตาพุด
โกยัมปุตตูร

โกยัมปุตตูร (கோயம்புத்தூர்|translit=Kōyampuththūr, ), คออิมบาทอร์ (Coimbatore) หรือ โกไว (കോവൈ, ) เป็นนครหนึ่งในรัฐทมิฬนาฑู ตั้งอยู่ริมฝั่งแม่น้ำโนยยาล ล้อมรอบด้วยเทือกเขาฆาฏตะวันตก โกยัมปุตตูรเป็นเมืองใหญ่สุดอันดับสองของรัฐทมิฬนาฑู รองจากเจนไน และใหญ่ที่สุดอันดับที่ 16 ในอินเดีย นครอยู่ภายใต้การบริหารขององค์การบริหารเทศบาลโกยัมปุตตูร และเป็นที่ตั้งสำนักงานอำเภอโกยัมปุตตูร เมืองโกยัมปุตตูรเป็นศูนย์กลางทางอุตสาหกรรมที่ใหญ่ที่สุดแห่งหนึ่งของอินเดียใต้จนได้รับการขนานนามว่าเป็น "แมนเชสเตอร์อินเดียใต้" รวมถึงเป็นเมืองอันดับเจ็ดของประเทศตามดัชนีความง่ายในการอยู่อาศัย ปี 2020 (Ease of Living index 2020)
== อ้างอิง ==
เมืองในรัฐทมิฬนาฑู
วัดรัตนตรัย

วัดรัตนตรัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองกระแชง อำเภอเมืองเพชรบุรี จังหวัดเพชรบุรี ที่ดินตั้งวัดมีเนื้อที่ 4 ไร่ 2 งาน อาณาเขตทิศเหนือจดชุมชนพระนครคีรี ทิศใต้จดวัดสระบัว ทิศตะวันออกจดทางสาธารณะ ทิศตะวันตกจดเชิงเขาวัง (พระนครคีรี) เจ้าอาวาสรูปปัจจุบัน คือ พระอธิการหวั่น จิรวฑฺโฒ (คุณนุ)
วัดรัตนตรัยตั้งวัดเมื่อ พ.ศ. 2330 ได้พระราชทานวิสุงคามสีมา เมื่อ พ.ศ. 2380
อาคารเสนาสนะที่สำคัญ ได้แก่ อุโบสถกว้าง 7.50 เมตร ยาว 10 เมตร สร้างเมื่อ พ.ศ. 2380 เป็นอาคารคอนกรีตเสริมเหล็กทรงไทย หอสวดมนต์ กว้าง 6 เมตร ยาว 36 เมตร สร้างเมื่อ พ.ศ. 2527 เป็นอาคารครึ่งตึกครึ่งไม้ กุฏิสงฆ์ จำนวน 8 หลัง เป็นอาคารไม้ 6 หลัง ครึ่งตึกครึ่งไม้ 2 หลัง วิหาร กว้าง 7.50 เมตร ยาว 10 เมตร เป็นอาคารไม้ทรงไทย สร้างเมื่อ พ.ศ. 2399 โดยหน้าบันทำเป็นรูปพานรัฐธรรมนูญที่มีแสงส่องออกมา โดยมีเครื่องหมายอุณาโลมอยู่ด้านบนและบนคัมภีร์มีการระบุปี พ.ศ. 2482 และศาลาอเนกประสงค์ กว้าง 12 เมตร ยาว 12 เมตร สร้างเมื่อ พ.ศ. 2544 เป็นอาคารครึ่งตึกครึ่งไม้
==อ้างอิง==
รัตนตรัย
วัดท่านางหอม

วัดท่านางหอม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลน้ำน้อย อำเภอหาดใหญ่ จังหวัดสงขลา มีที่ดินตั้งวัดเนื้อที่ 20 ไร่ 93 ตารางวา มีที่ธรณีสงฆ์ 3 แปลง เนื้อที่ 20 ไร่ 80 ตารางวา
วัดท่านางหอมตั้งวัดวันที่ 9 สิงหาคม พ.ศ. 2210  ได้รับพระราชทานวิสุงคามสีมาเมื่อวันที่ 10 พฤษภาคม พ.ศ. 2323 เขตวิสุงคามสีมากว้าง 20 เมตร ยาว 60 เมตร ได้ผูกพัทธสีมาประมาณ พ.ศ. 2325 ทางวัดได้ให้ราชการสร้างโรงเรียนในที่ดินวัด คือ โรงเรียนวัดท่านางหอม (อุดมสาธุกิจอุปถัมภ์) เปิดทำการสอนครั้งแรกเมื่อ พ.ศ. 2474 แรกเริ่มใช้ศาลาการเปรียญในการเรียน
อาคารเสนาสนะที่สำคัญ ได้แก่ อุโบสถ กว้าง 20 เมตร ยาว 60 เมตร สร้างเมื่อ พ.ศ. 2492 โครงหลังคาทำด้วยไม้ มุงกระเบื้องดินเผา หน้าบันเป็นรูปพญาครุฑและช้างเอราวัณล้อมรอบด้วยลายไทย พื้นอุโบสถปูหินอ่อนมีลวดลาย ล้อมรอบด้วยกำแพงทำด้วยดินเผาเคลือบสีเขียว มีรูปยักษ์ยืนหน้าอุโบสถ ศาลาการเปรียญกว้าง 14 เมตร ยาว 23 เมตร สร้างเมื่อ พ.ศ. 2504  โครงสร้างหลังคามุงกระเบื้องเคลือบสี หน้าบันเป็นลายเทพนม กุฏิสงฆ์ จำนวน 9 หลัง เป็นอาคารครึ่งตึกครึ่งไม้และอาคารไม้ ศาลาวัดมีหน้าบันรูปเทวดาเทินพานรัฐธรรมนูญ เป็นงานปูนปั้นฝีมือช่างท้องถิ่น ล้อมรอบด้วยลายพันธุ์พฤกษา มีจารึกระบุปีว่า "2480 ปีฉลู"
ปูชนียวัตถุที่สำคัญ ได้แก่ พระประธานในอุโบสถ พระเพลากว้าง 2 เมตร สูง 3 เมตร ปางมารวิชัย พระสารีบุตร และพระโมคคัลลาน์ ขนาดสูง 1 เมตร พระพุทธรูปในศาลาการเปรียญพระเพลากว้าง 1 เมตร ปางสมาธิ สร้างเมื่อ พ.ศ. 2505 โดยคณะนางสมบูรณ์ ประธานราษฎร์นิกร นางสงวน รัตนประการ และนางพูนสุข ปรีชาพานิช เป็นพระพุทธรูปหล่อด้วยสัมฤทธิ์ และมีเจดีย์สูง 4 เมตร ก่ออิฐถือปูน บรรจุอัฐอดีตเจ้าอาวาส
== อ้างอิง ==
ท่านางหอม
วัดร่มโพธิ์ทอง (จังหวัดสุพรรณบุรี)

วัดร่มโพธิ์ทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีสำราญ อำเภอสองพี่น้อง จังหวัดสุพรรณบุรี ที่ดินตั้งวัดมีเนื้อที่ 24 ไร่ 2 งาน 28 ตารางวา มีที่ธรณีสงฆ์ จำนวน 1 แปลง เนื้อที่ 10 ไร่ 2 งาน 33 ตารางวา
วัดร่มโพธิ์ทองตั้งวัดเมื่อ พ.ศ. 2484 เดิมชื่อ วัดหนองโพธิ์ ต่อมาเปลี่ยนชื่อมาเป็น "วัดร่มโพธิ์ทอง" ตั้งแต่ พ.ศ. 2500 และได้รับพระราชทานวิสุงคามสีมาเมื่อ พ.ศ. 2500 เขตวิสุงคามสีมา กว้าง 40 เมตร ยาว 80 เมตร
อาคารเสนาสนะที่สำคัญ ได้แก่ อุโบสถกว้าง 8.59 เมตร ยาว 24.59 เมตร สร้างเมื่อ พ.ศ. 2531 เป็นอาคารคอนกรีตเสริมเหล็ก ภายในมีจิตรกรรมฝาผนัง กุฏิสงฆ์ จำนวน 8 หลัง เป็นอาคารไม้ 1 หลัง และตึก 7 หลัง วิหาร กว้าง 12 เมตร ยาว 14.50 เมตร เป็นอาคารคอนกรีตเสริมเหล็กสร้างเมื่อ พ.ศ. 2542 ศาลาการเปรียญ กว้าง 20 เมตร ยาว 36 เมตร สร้างเมื่อ พ.ศ. 2537 เป็นอาคารคอนกรีตเสริมเหล็ก ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก
ปูชนียวัตถุที่สำคัญ ได้แแก่ พระประธานประจำอุโบสถ สร้างเมื่อ พ.ศ. 2531 พระประธานประจำศาลาการเปรียญ สร้างเมื่อ พ.ศ. 2537 และพระพุทธชินราชจำลอง สร้างเมื่อ พ.ศ. 2542 ประดิษฐานอยู่ในวิหาร
==รายนามเจ้าอาวาส==
พระผิว มนาโป
พระแคล้ว ชิตวํโส
พระครูพิพัฒน์สุวรรณสุนทร (สุนทร)
==อ้างอิง==
ร่มโพธิ์ทอง
ตำบลซูแซเนกอร์บี

ซูแซเนกอร์บี (سوسن غربی) เป็นตำบลในอำเภอซูแซน เทศมณฑลอีเซ จังหวัดฆูเซสถาน ประเทศอิหร่าน แบ่งออกเป็น 79 หมู่บ้าน จากสำมะโน พ.ศ. 2549 ตำบลนี้มีประชากร 11,022 คนใน 1,906 ครัวเรือน
== อ้างอิง ==
ซูแซเนกอร์บี
เทศมณฑลอีเซ
อำเภอซูแซน

อำเภอซูแซน (بخش سوسن) เป็นอำเภอในเทศมณฑลอีเซ จังหวัดฆูเซสถาน ประเทศอิหร่าน จากสำมะโน พ.ศ. 2549 อำเภอนี้มีประชากร 16,539 คนใน 2,871 ครัวเรือน อำเภอนี้ไม่มีเมืองแม้แต่แห่งเดียว และแบ่งออกเป็น 2 ตำบลคือตำบลซูแซเนกอร์บีและตำบลซูแซเนแชร์ฆี
== อ้างอิง ==
เทศมณฑลอีเซ
ซูแซน